Source: http://docplayer.fi/454802-Harri-luhtasela-sahkoisen-kuluttajakaupan-saantely-euroopan-unionissa-ja-yhdysvalloissa-no-178-acta-wasaensia-oikeustiede-6-talousoikeus.html
Timestamp: 2018-02-19 08:32:04+00:00
Document Index: 1078670

Matched Legal Cases: ['KKO ', 'tuomioistuin ', 'kko ', 'kko ', 'kko ', 'kko ']

HARRI LUHTASELA. Sähköisen kuluttajakaupan sääntely Euroopan unionissa ja Yhdysvalloissa. No 178 ACTA WASAENSIA. Oikeustiede 6 Talousoikeus - PDF
HARRI LUHTASELA. Sähköisen kuluttajakaupan sääntely Euroopan unionissa ja Yhdysvalloissa. No 178 ACTA WASAENSIA. Oikeustiede 6 Talousoikeus
Download "HARRI LUHTASELA. Sähköisen kuluttajakaupan sääntely Euroopan unionissa ja Yhdysvalloissa. No 178 ACTA WASAENSIA. Oikeustiede 6 Talousoikeus"
1 HARRI LUHTASELA Sähköisen kuluttajakaupan sääntely Euroopan unionissa ja Yhdysvalloissa No 178 Oikeustiede 6 Talousoikeus UNIVERSITAS WASAENSIS 2007
2 2 Esitarkastajat Professori Risto Nuolimaa Tampereen yliopisto Oikeustieteiden laitos Kanslerinrinne Tampereen yliopisto Professori Ahti Saarenpää Lapin yliopisto Oikeustieteiden tiedekunta Yliopistonkatu Rovaniemi
3 3 ALKUSANAT Väitöskirjan kirjoittamisprosessi lähenee loppuaan. Haluan esittää kiitokset kaikille, jotka eri tavoin ovat auttaneet minua tutkimustyössä. Haluan esittää kiitoksen Vaasan yliopiston talousoikeuden laitoksen henkilökunnalle. Kiitos työnohjaajalle, professori Juha Toloselle, tutkimukseen liittyvistä neuvoista ja käytännön avusta. Erityinen kiitos kuuluu myös professori Asko Lehtoselle, joka on ratkaisevasti tukenut työn valmistumista antamalla arvokkaita neuvoja ja tukea tutkimusprosessin eri vaiheissa sekä avustanut aineiston etsimiseen liittyvissä kysymyksissä. Lisäksi haluan kiittää KTT, lehtori Brita Herleriä ja KTL, assistentti Sari Hakapäätä avusta tutkimuksen tekemiseen liittyneissä käytännön kysymyksissä. Kiitokset myös professori Risto Nuolimaalle ja professori Ahti Saarenpäälle käsikirjoituksen tarkastamisesta ja käsikirjoituksen parantamiseen tähtäävistä neuvoista. Lopuksi haluan kiittää kotiväkeä tuesta. Lisäksi haluan kiittää isääni, Paavo Luhtaselaa, myös käsikirjoituksen oikolukemisesta. Tutkimuksen tekeminen ei olisi ollut mahdollista ilman saamaani taloudellista tukea. Tähän liittyen haluan antaa kiitokset Suomen kulttuurirahaston Etelä-Pohjanmaan kulttuurirahastolle, Evald ja Hilda Nissin säätiölle, Ella ja Georg Ehrnroothin säätiölle ja Emil Aaltosen säätiölle, jotka ovat taloudellisella tuella mahdollistaneet tutkimuksen toteuttamisen.
4 4 SISÄLLYS sivu ALKUSANAT 3 LYHENTEITÄ 11 ABSTRACT JOHDANTO Tutkimuksen lähtökohta Tutkimuksen toteutus Tutkimusaiheen rajaus ja tutkimusongelman määrittely Tutkimusmenetelmä Oikeusvertailun tehtävät yleisesti Oikeusvertailun suorittaminen Oikeuslähteet ja niiden käyttö Oikeuslähteiden käytöstä yleisesti Euroopan unionin oikeuslähteet Yhteisön tason oikeuslähteet Primäärioikeus Johdettu oikeus Muut oikeuslähteet Jäsenvaltioiden oikeuslähteet Englanti Romaanis-germaaninen oikeusperhe Yhdysvaltojen oikeuslähteet Liittovaltion oikeuslähteet Osavaltioiden oikeuslähteet Tutkimuksen kulku KANSAINVÄLINEN VERKKOKAUPPA JA MARKKINOINTI Kansainvälisen verkkokaupan kehitys Tietoverkossa tapahtuvan kaupankäynnin jaottelu tuotteiden perusteella 57
5 Aineettomat tuotteet Fyysiset tuotteet Markkinointi verkkosivuilla ja sille asetetut vaatimukset Euroopan unioni Vastuu mainonnassa annetuista tiedoista Harhaanjohtava mainonta Vertaileva mainonta Yhdysvallat Vastuu mainonnassa annetuista tiedoista Harhaanjohtava mainonta Harhaanjohtavaa mainontaa koskeva sääntely liittovaltion tasolla Harhaanjohtavaa mainontaa koskeva sääntely osavaltioiden tasolla Vertaileva mainonta Yhteenveto Suoramainonta tietoverkossa Euroopan unioni Sähköpostimainonnan edellytykset Sähköpostiosoitteiden kerääminen Sähköpostimainoksen muotovaatimukset Yhdysvallat Sähköpostimainonnan edellytykset Sähköpostiosoitteiden kerääminen Sähköpostimainoksen muotovaatimukset Yhteenveto KANSAINVÄLISEN VERKKOKAUPAN SOPIMUSOIKEUDELLISET KYSYMYKSET Tarjous Tarjous ja kehotus tarjouksen tekemiseen tietoverkossa Tarjouksen sitovuus Yhteenveto Sopimuksen solmimisprosessin aikana verkkokaupassa annettavat tiedot 124
6 Euroopan unioni Ennen tilauksen tekemistä annettavat tiedot Tilauksen tekemisen jälkeen annettavat tiedot Tiedonantovelvollisuuksien täyttäminen Yhdysvallat Tiedonantovelvollisuudet liittovaltion tasolla Tiedonantovaatimukset osavaltiotasolla Yhteenveto Sopimusehtojen sääntely Euroopan unioni Ehtojen liityntä sopimukseen Ehtojen sisältö Kohtuuttomien ehtojen käytön estäminen Yhdysvallat Sopimusehtojen kohtuuttomuusarviointi UCC:n pohjalta Muita kohtuuttomuusarviointiin soveltuvia osavaltiotasoisia säännöksiä Sopimusehtojen kohtuuttomuusarviointi Louisianassa Yhteenveto Hyväksyntä Hyväksynnän muoto ja sisältö Hyväksynnän sitovuus Yhteenveto Pitkäkestoiset sopimukset verkkokaupassa Euroopan unioni Yhdysvallat Yhteenveto Sopimuksenmukaisuus Euroopan unioni Tuotteille asetetut vaatimukset ja myyjän virhevastuu Myyjän virhevastuun ajallinen kesto Virheen oikaisu Yhdysvallat 184
7 Tuotteen vastaanottamisen yhteydessä ilmenevä virhe Piilevä virhe Tuotteille asetetut vaatimukset ja myyjän virhevastuu Myyjän virhevastuun rajoittaminen Myyjän virhevastuun ajallinen kesto Virheen oikaisu Yhteenveto Sopimuksen purkaminen Viivästys Euroopan unioni Tuotteen toimitusaika Korvaava tuote Yhdysvallat Tuotteen toimitusaika Korvaava tuote Yhteenveto Sopimuksen peruutusoikeus Euroopan unioni Peruutusoikeuden edellytykset ja kesto Peruutusoikeuden käyttämisen seuraukset Yhdysvallat Peruutusoikeuden tarjoaminen ja peruutusoikeuden ehdot Peruutusoikeuden käyttämisen seuraukset Yhteenveto Virheet tahdonilmaisussa Euroopan unioni Ilmaisuerehdys Motiivierehdys Lähetysvirhe Yhdysvallat Ilmaisu- ja motiivierehdys Lähetysvirheet 240
8 Yhteenveto Tuomioistuimen toimivalta ja tuomioiden täytäntöönpano verkkokaupan kuluttajasopimuksissa Euroopan unioni Tuomioistuimen kansainvälinen toimivalta Sopimus tuomioistuimen toimivallasta Tuomioistuimen toimivalta neuvoston asetuksen 44/2001 mukaan Tuomioistuimen toimivalta kansallisten säännösten mukaan Tuomioiden tunnustaminen ja täytäntöönpano Jäsenvaltioissa annetut tuomiot Jäsenvaltioiden ulkopuolella annetut tuomiot Yhdysvallat Tuomioistuimen kansainvälinen toimivalta Sopimus tuomioistuimen toimivallasta Tuomioistuimen toimivalta oikeuskäytännön mukaan Tuomioiden tunnustaminen ja täytäntöönpano Osavaltioissa annetut tuomiot Yhdysvaltojen ulkopuolella annetut tuomiot Yhteenveto Lainvalinta verkkokaupan kuluttajasopimuksia koskien Euroopan unioni Osapuolten suorittama lainvalinta Mainonta verkkosivustolla ja lainvalinta Mainonta sähköpostin välityksellä ja lainvalinta Sovellettava laki lakivalinnan puuttuessa Yhdysvallat Lainvalinta UCC:n ja UCITA:n mukaan Lainvalinta oikeuskäytännön pohjalta Yhteenveto SÄHKÖINEN ALLEKIRJOITUS Euroopan unioni 298
9 Sähköisen allekirjoituksen määritelmä Sähköisen allekirjoituksen oikeusvaikutukset Yhdysvallat Sähköisen allekirjoituksen määritelmä Sähköisen allekirjoituksen oikeusvaikutukset Yhteenveto YKSITYISYYS KANSAINVÄLISESSÄ VERKKOKAUPASSA Tietojen kerääminen verkkokaupassa Tietojen kerääminen sivustolla vierailevista käyttäjistä Tietojen kerääminen rekisteröitymisen ja ostotapahtuman yhteydessä Tietosuoja verkkokaupassa Euroopan unioni Henkilötietojen määritelmä Ilmoitusvelvollisuus viranomaisille Tietojen turvaaminen Tietojen käsittelyn edellytykset Tietojen sisältöä koskevat periaatteet Informointi tietojen keräämisestä Rekisteröidyn tiedonsaantioikeus Henkilötietojen siirto Euroopan talousalueen ulkopuolelle Yhdysvallat Tietojen kerääminen alle 13-vuotiailta Henkilötietojen määritelmä Tietojen turvaaminen ja tietojen käsittelyn edellytykset Tietojen käsittelyä koskevat periaatteet Informointi tietojen keräämisestä Sääntelyn vaikutuksista Tietosuojalainsäädäntö osavaltiotasolla Kalifornian AB 1950 säännös Kalifornian Online Privacy Protection Act of laki Kalifornian Shine the light -laki 361
10 Oikeuskäytäntöön ja itsesääntelyyn perustuva tietosuoja Yhteenveto YHTEENVETO Keskeisiä eroja verkkokaupan sääntelyssä Verkkokaupan sääntelyn erot yleisesti 380 LÄHTEET 383
11 11 LYHENTEITÄ ABA BGB BGB-infoV. BGBl BGHZ CAN-SPAM Act CISG CJS CNIL CFR DTI Etämyyntidirektiivi EDI EPIC E-Sign Act ETS EuroCAUCE Ficom FTC HE Henkilötietodirektiivi HTML ICC IP IRC ITU KKO American Bar Association Bürgerliches Gesetzbuch BGB-Informationspflichten-Verordnung Bundesgesetzblatt Bundesgerichtshofs in Zivilsachen Controlling the Assault of Non-Solicited Pornography and Marketing Act Convention on Contracts for the International Sale of Goods Corpus Juris Secundum Commission nationale de l'informatique et des libertés Code of Federal Regulations Department of Trade and Industry Direktiivi 1997/7/EY, kuluttajansuojasta etäsopimuksissa Electronic Data Interchange Electronic Privacy Information Center Electronic Signature in Global and National Commerce Act European Treaty Series European Coalition against Unsolicited Commercial Tietoliikenteen ja tietotekniikan keskusliitto Federal Trade Commission Hallituksen esitys Direktiivi 1995/46/EY, yksilöiden suojelusta henkilötietojen käsittelyssä ja näiden tietojen vapaasta liikkuvuudesta Hypertext Markup Language International Chamber of Commerce Internet Protocol Internet Relay Chat International Telecommunication Union Korkein oikeus
12 12 Kohtuuttomuusdirektiivi Direktiivi 93/13/ETY, kuluttajasopimusten kohtuuttomista ehdoista KSL Kuluttajansuojalaki /38 KVL MAO MT NCCUSL New York State Consolidated Laws: CVP EXC GBS GOB STT OECD OFT Kuluttajavalituslautakunta Markkinaoikeus Markkinatuomioistuin National Conference of Commissioners on Uniform State Laws Civil Practice Law & Rules Executive Law General Business Law General Obligations Law State Technology Law Organisation for Economic Co-operation and Development Office of Fair Trading Oikeustoimilaki Laki varallisuusoikeudellisista oikeustoimista /228 OK Oikeudenkäymiskaari /4 PECL SigG SI TCP TDDSG TDG UCC UCITA UETA UEFJA UFMJRA Principles of European Contract Law Gesetz über Rahmenbedingungen für elektronische Signaturen Statutory Instrument Transmission Control Protocol Teledienstedatenschutzgesetz Gesetz über die Nutzung von Telediensten Uniform Commercial Code Uniform Computer Information Transactions Act Uniform Electronic Transactions Act Uniform Enforcement of Foreign Judgments Act Uniform Foreign Money Judgments Recognition Act
13 13 UFCMJRA UNCITRAL UNIDROIT USC UWG WWW WTO ZPO Uniform Foreign Country Money Judgments Recognition Act United Nations Commission on International Trade Law International Institute for the Unification of Private Law United States Code Gesetz gegen den unlauteren Wettbewerb World Wide Web World Trade Organisation Zivilprozeßordnung
14 14 ABSTRACT Luhtasela, Harri (2007). Sähköisen kuluttajakaupan sääntely Euroopan unionissa ja Yhdysvalloissa (The Regulation of Business-to-Consumer Electronic Commerce in the European Union and in the United States). Acta Wasaensia No. 178, 445 p. The importance of the Internet as a marketplace for consumer goods has grown year by year. A special feature of this marketplace is that the market is global while its rules are mostly national and, in certain countries, there are regional rules as well. This research aimed to determine what differences and similarities exist in the regulation of Internet-based indirect business-to-consumer electronic commerce (i.e. electronic commerce where the product ordered is delivered to the consumer physically) in the European Union and the United States. In addition, this study explored how two conflicting interests underlying the regulation of commerce i.e. the interests of business and consumer interests have affected the regulation of indirect e-commerce in both legal systems. This research was carried out by comparing the regulation of issues relating to electronic commerce in the European Union and in the United States at different stages of the electronic transaction. The electronic marketing in general and marketing by , and the regulation of these, were examined first. Issues concerning electronic contract formation and contract execution, and their regulation, were then studied. Finally, data protection in electronic commerce and its regulation were investigated. This study revealed that there are both similarities and significant differences in the regulation of electronic commerce related issues in the European Union and the United States. Evaluation of the regulation of indirect business-to-consumer e-commerce in its entirety showed that as concerns most of the issues investigated in this study, the interests of consumers have been emphasized in regulation and the aims of regulation in the European Union more than in the United States. Harri Luhtasela, Department of Business Law, University of Vaasa, P.O. Box 700, FI , Vaasa, Finland. Key words: Electronic commerce, consumer protection, commercial law, data protection, European Union, United States.
15 15 1. JOHDANTO 1.1 Tutkimuksen lähtökohta Kaikille avointa kaupankäyntiä on Internetissä harjoitettu jo yli kymmenen vuotta. Kaiken kaikkiaan Tilastokeskuksen vuoden 2006 keväällä tekemän tutkimuksen mukaan tietoverkon kautta ostoksia oli tehnyt jo lähes puolet suomalaista. Esimerkiksi vuoden 2006 kolmen kevätkuukauden aikana yksityiskäyttöön tehtyjen verkko-ostosten arvioitiin olleen arvoltaan noin 620 miljoonaa euroa. 1 Tietoverkossa tapahtuva kaupankäynti on maailmanlaajuisesti kasvanut vuosi vuodelta, joskin kasvunopeus on vaihdellut aloittain ja maittain. Esimerkiksi Yhdysvalloissa vuoden 2006 viimeisellä neljänneksellä kuluttajaverkkokauppa kasvoi Yhdysvaltojen kauppaministeriön alaisen tilastotoimiston julkaisemien virallisten lukujen mukaan 24,6 % edellisen vuoden vastaavaan ajanjaksoon verrattuna ja oli vuodenaikaan mukautetulta arvoltaan 29,3 miljardia dollaria. Tavanomainen vähittäiskauppa kasvoi samana ajanjaksona 4,6 % vastaavaan edellisen vuoden ajanjaksoon verrattuna. 2 Useiden arvioiden mukaan verkkokaupan kasvu tulee tulevaisuudessa edelleen jatkumaan. Muun muassa Ficomin siteeraaman European Information Technology Observatoryn mukaan Internetissä käytävän kuluttajaverkkokaupan arvo Länsi-Euroopassa oli vuonna ,3 miljardia euroa ja vuoteen 2008 mennessä sen ennustetaan kasvavan 351,1 miljardiin euroon 3. Verkkokaupan kasvun myötä rajat ylittävä kaupankäynti tietoverkossa tullee koskemaan yhä useampaa ihmistä 4. Toisaalta tätä kehitystä saattaa hidastaa se, että esimerkiksi Euroopan unionin 15 jäsenvaltiossa vuonna 2003 Euroopan yhteisöjen komission teettämän eurobarometritutkimuksen mukaan vain 23 % verkkokaupasta ostaneista kertoi täysin luottavansa verkkokaupankäyntiin 5. 1 Sirkiä 2006: U.S. Census Bureau Ficom Esim. Larsson 2002: Euroopan yhteisöjen komissio 2004:6.
16 16 Internet-tietoverkko luo monenlaisia uusia mahdollisuuksia kaupankäyntiin mm. laajentamalla kuluttajan tavoitettavissa olevaa yritysten ja tuotteiden lukumäärää sekä hävittämällä ajan, maantieteellisten etäisyyksien ja palvelimen sijainnin merkityksen 6. Palvelimen sijainnilla on kuitenkin merkitystä lainvalinnan kannalta erilaisten kauppaa sääntelevien lakien, sääntöjen ja käytäntöjen vuoksi. Vaikka liiketoimet tavalla tai toisella tietoverkossa tapahtuvassa kaupankäynnissä helposti ylittävät valtioiden rajoja sähköisessä muodossa, ei se vaikuta erityisesti fyysisten tuotteiden kaupassa siihen, etteikö olemassa olevia lainvalintasääntöjä, kuten erilaisia liittymäsäännöstöjä ja periaatteita, voitaisi soveltaa kyseisiin liiketoimiin, vaikkakin tällöin voi tosin syntyä uudenlaisia tulkintakysymyksiä 7. Liittymäsäännöstöjen soveltaminen puolestaan saattaa usein tuoda esiin kokonaan uudenlaisia pelisääntöjä noudatettavaksi. Verkkokaupan kehityksen kannalta olisi tärkeää, että lainsäädännöllinen kehys, jonka puitteissa rajat ylittävää sähköistä kaupankäyntiä harjoitetaan, olisi mahdollisimman selkeä, yhtenäinen ja ristiriidaton. Globaalissa mittakaavassa tämä on tavoittelemisen arvoinen päämäärä, johon monet järjestöt, kuten esim. OECD, ovat jo jonkin aikaa mm. suosituksillaan ja mallilaeillaan pyrkineet myös muuta lainsäädäntöä koskien 8. Tämän tavoitteen toteutuminen lienee kuitenkin lähitulevaisuudessa vaikeaa, sillä pyrkimykset oikeuden globalisaatioon yleensäkin ovat viime aikoina kohdanneet vastustusta 9. Lisäksi alueellisellakin tasolla säännöksien painotukset saattavat edelleen vaihdella 10. Monen tahon harjoittama sääntely ja sääntelyn erilaiset muodot 11 vaikuttavat osaltaan siihen, että kuluttajien ja osittain kauppiaidenkin tietoisuus verkkokauppaa sääntelevän ulkomaisen ja osin kotimaisenkin lainsäädännön sisällöstä on yleensä vähäistä. Olisi kuitenkin ensisijaisen tärkeää, että 6 Ks. Rudanko 1996:59, Pink 2001:48 ja Schaub 2004:13. 7 Ks. esim. Pink 2001:48, Larsson 2002: ja Keller 2004:15. Ongelmallisempi tilanne liittymäsäännöstöjen soveltamisen suhteen on aineettomien tuotteiden kaupan kohdalla, jossa osapuolten sijainnin selvittäminen on vaikeampaa (ks. esim. Larsson 2002:245). 8 Ks. esim. OECD 1994:7 8 ja Euroopan yhteisöjen komissio 1997/157:27. 9 Tolonen 2000: Esimerkiksi Yhdysvalloissa on mahdollista havaita epäyhtenäisyyttä liittovaltion lainsäädännön ja eräiden osavaltioiden lainsäädännön välillä sekä myös näiden tasojen sisällä. Epäyhtenäisyys johtuu siellä mm. useasta eri lakeja säätävistä tahoista. Toisaalta myös EU:n piirissä tapahtuva sääntely lisää tietyissä tapauksissa oikeuden epäyhtenäisyyttä direktiivien erilaisesta kansallisesta toimeenpanosta johtuen (ks. esim. Mikkola 2003:2). Tähän liittyen oikeudellisen tavoitteenasettelun realistisuutta on pidetty yhteisön tasolla kyseenalaisena, koska on katsottu, että yhteisön oikeuden tosiasiallisen soveltamisen yhtenäisyydestä eri jäsenvaltioissa on vähän tietoa olemassa (Tala 2003:7). Uusien jäsenvaltioiden liittymisen myötä viime aikoina on pohdittu myös, onko ylipäänsä yhtenäinen lainsäädäntö EU:ssa mahdollinen (Ämmälä 2006:2). 11 Ks. sääntelyn erilaisista muodoista esim. Neuvonen 2006:
17 17 verkkokaupan osapuolet olisivat tietoisia sähköistä kaupankäyntiä koskevista säännöksistä. Se hyödyttäisi kaikkia sähköisen kaupankäynnin osapuolia mm. mahdollisiin riitaasioihin liittyvien kustannusten vähentymisenä ja sähköisen kaupankäynnin kehitykselle tärkeän luottamuksen kasvuna sähköistä kaupankäyntimenetelmää kohtaan. 12 Sääntelyä koskevaa epävarmuutta voidaan myös yleensäkin pitää kansainvälisen kaupan kasvun esteenä 13. Tähän liittyen tietämystä tämän nopeasti kehittyvän kaupankäyntitavan sääntelystä eri valtioissa on tärkeää edistää oikeusvertailevalla tutkimuksella, jotta kuluttajat ja kauppiaat pystyisivät tehokkaasti hyödyntämään tätä uutta kaupankäyntimenetelmää ja etukäteen arvioimaan toimiensa vaikutuksia. 1.2 Tutkimuksen toteutus Tutkimusaiheen rajaus ja tutkimusongelman määrittely Tässä tutkimuksessa mielenkiinnon kohteena ovat sähköistä kaupankäyntiä sääntelevät normit. Sähköinen kaupankäynti on mahdollista määritellä ja jaotella usealla tavalla 14. Tutkimuksessa tutkitaan avoimessa Internet -tietoverkossa tapahtuvan epäsuoran kuluttajakaupan eli kuluttajien 15 ja yrityksien välisen sähköisen kaupankäynnin (engl. business to consumer) 16 sääntelyä pääosin kuluttajan näkökulmasta 17. Epäsuoralle verkkokaupalle (engl. indirect electronic commerce) on luonteenomaista, että liiketoimen 12 Ks. Schaub 2004:15 ja katso myös Lång 2005:12 ja Ks. Larsson 2002:259 ja Kärkkäinen 2005: Ks. esim. Østergaard 2003:18 20 ja Schaub 2004:4 6 sekä Yksilöllä voi olla useita rooleja yhteiskunnassa. Tässä tutkimuksessa yksilöitä käsitellään pääosin kuluttajarooliin liittyen, jonka keskeisenä piirteenä pidetään yleensä rahan käyttämistä muussa kuin elinkeinon tai ammatin harjoittamisen yhteydessä. (Ks. Bärlund 2002:24 42 ja Ämmälä 2006:14 15). 16 Muita sähköisen kaupankäynnin muotoja ovat mm. yrityksien välinen kaupankäynti (engl. business to business), kuluttajien välinen kaupankäynti (engl. consumer to consumer) ja sähköiset julkiset hankinnat (engl. business to government) (ks. myös Euroopan yhteisöjen komissio 1997/157:9 taulukko 1). 17 Tutkimuksessa perehdytään verkkokauppaan, jota kuluttajien oletetaan käyvän nimenomaan kiinteässä paikassa sijaitsevaa verkkoyhteyttä hyödyntävän tietokoneen välityksellä. Täten tutkimuksen ulkopuolelle jää mobiiliviestimien, kuten mm. kehittyneen matkapuhelimen välityksellä käytävä verkkokauppa, siltä osin kuin se eroaa tietokoneella käytävästä kaupankäynnistä. Yleensä ottaen tällaisen mobiiliviestinnän keskeisten erojen kiinteästä paikasta tapahtuvaan viestintään nähden katsotaan juontuvan sen riippumattomuudesta ajasta ja maantieteellisestä sijainnista (ks. Kopomaa 2000:43 52 ja ). Erityisesti sijainnista riippumattomuus luo sääntelyn kannalta uudenlaisia kysymyksiä kiinteästä paikasta käytävään verkkokauppaan nähden. Näihin kysymyksiin ei kuitenkaan tässä tutkimuksessa valitun rajauksen mukaisesti perehdytä.
18 18 osista tuotteen jakelu suoritetaan yleensä tietoverkon ulkopuolella 18. Tähän liittyen tutkimuksessa keskitytään verkkokauppaan, jonka kohteena ovat irtaimet tuotteet 19. Tutkimuksen ulkopuolelle rajautuu myös käytettyjen tuotteiden kauppa siltä osin kuin se eroaa uusien tuotteiden kaupasta. Tutkimus rajautuu tämän lisäksi, kuten edellä on todettu, avoimen Internet -tietoverkon kautta käytävään yleiseen kaupankäyntiin, joten eiavoimissa verkoissa käytävä kaupankäynti samoin kuin myös yksittäisien tuoteryhmien kaupankäyntiä koskevat säännökset jäävät tutkimuksen ulkopuolelle 20. Tämä tutkimus on myös maantieteellisesti rajattu. Verkkokaupassa läsnä olevien kansainvälisten elementtien vuoksi tutkimusta ei ole kuitenkaan rajattu koskemaan ainoastaan yhdessä oikeusjärjestyksessä tapahtuvaa verkkokaupan sääntelyä, vaan tutkimuksen kohdealueina ovat Euroopan unionissa ja Yhdysvalloissa suoritettava sähköisen kaupankäynnin sääntely. Kyseiset alueet on valittu tutkimuksen kohteeksi siksi, että sähköinen kaupankäynti on näillä alueilla yleistä ja toisaalta osittain myös siksi, että molempien alueiden voidaan katsoa kuuluvan yleisesti käytössä olevan oikeusperheluokittelun mukaan länsimaisen oikeuskulttuurin kahteen eri oikeusperheeseen 21. Euroopan unioni edustaa tutkimuksessa sääntelyltään pääosin romaanis-germaanista oikeusperhettä ja Yhdysvallat pääosin common law -oikeusperhettä 22. Näillä molemmilla 18 Verkkokaupan jaottelu suoraan ja epäsuoraan otettiin käyttöön Euroopan yhteisöjen komission tiedonannossa 1997/ Esimerkiksi Suomessa vuonna 2004 epäsuora kuluttajaverkkokauppa kattoi lähes 2/3 kuluttajien käymästä verkkokaupasta (Tilastokeskus 2004). 20 Suljettuja tietoverkkoja varten on kehitetty erilaisia kaupankäyntimenetelmiä jo 1970-luvulla. Tällainen on esim. EDI-määritelmään (Electronic Data Interchange (Suomeksi OVT (Organisaatioiden välinen tiedonsiirto))) perustuva menetelmä. Kyseinen menetelmä perustuu tiedon sisällön, muodon ja siirron standardointiin ja se mahdollistaa myös useiden kaupankäynnin vaiheiden automatisoinnin. Tämä menetelmä soveltuu kuitenkin vain lähinnä yritysten ja organisaatioiden väliseen toistuvaan kaupankäyntiin. (Ks. esim. Saarenpää & Pöysti (toim.) 1997: , Pink 2001: , Reed & Davies 2001: ja 333 sekä Schaub 2004:5 7). 21 Katso eri oikeusperheistä esim. David 1982: Oikeusperheiden käsite juontuu jo Montesquieun kirjoituksista 1700-luvulta. Oikeusjärjestyksien luokittelu oikeusperheisiin niiden historiallisten ominaispiirteiden pohjalta on ollut keskeinen piirre oikeusvertailevissa tutkimuksissa. Tosin oikeusperheisiin tapahtuvan luokittelun käytännöllisyydestä on viime aikoina virinnyt myös keskustelua, koska luokittelua on pidetty liian staattisena aikana, jolloin kansallisvaltioiden luonne on muuttumassa. (ks. de Cruz 1995:26 ja Husa 2001:81. Katso myös Hahto 2001: ). Kuten luokittelussa yleensä, myös tässä luokittelussa on omat vaaransa. Tämän tutkimuksen kannalta luokittelu on perusteltavissa, koska se mahdollistaa eräissä kysymyksissä varovaisten yleistyksien tekemisen myös muiden länsimaisen oikeuskulttuurin piirissä olevien valtioiden sääntelyä koskien. 22 David 1982:23 25, de Cruz 1995: , Husa 1998:185 ja Mattila 2002:168.
19 19 alueilla oikeusperheiden osalta on viimeaikoina tapahtunut lähentymistä 23. Tutkimuksen kohdealueeksi on valittu Yhdysvallat ja Euroopan unioni myös siksi, että ne lukeutuvat maailman suurimpiin markkina-alueisiin. Euroopan unionin alueella asui vuonna 2006 yli 460 miljoonaa ihmistä 24. Mikäli Euroopan unioni olisi liittovaltio, se olisi asukasluvultaan ollut maailman kolmanneksi suurin valtio 25. Yhdysvallat puolestaan oli samanaikaisesti maailman toiseksi suurin talousalue n. 300 miljoonalla asukkaallaan 26. Epäsuora sähköinen kuluttajakauppa on laaja alue ja kattaa useita erilaisia kysymyksiä. Kattavan kuvan saamiseksi sähköisen kuluttajakaupankäynnin sääntelystä kohdealueella sähköistä kuluttajakauppaa ja siihen liittyviä kysymyksiä ei tutkimuksessa rajata kovin suppeaksi, vaan tutkimuksessa on tarkoitus saada pikemminkin läpileikkaus kuluttajaverkkokaupan sääntelystä verkkokaupan keskeisten kysymysten osalta verkkokaupan eri vaiheissa. Tähän tutkimuksessa pyritään jakamalla sähköinen kaupankäynti useisiin pienempiin aihealueisiin. Tutkimuksen kohteeksi rajautuvat keskeiset markkinoinnin, sopimusoikeuden ja tietosuojan alaan liittyvät epäsuoran kuluttajaverkkokaupan kysymykset. Valitun rajauksen lähtökohtana voi pitää sitä, että tutkimuksessa pyritään osittain tarkastelemaan verkkokaupan sääntelyä verkkokauppatapahtuman eri vaiheissa 27. Markkinointiin liittyvien kysymysten osalta rajaus liittyy siihen, että markkinointia on usein mahdollista pitää kuluttajan verkkokauppaprosessin ensimmäisenä, yleensä ennen kaupankäyntiä tapahtuvana, vaiheena. Markkinointiin liittyvien kysymysten merkitystä korostaa se, että avoin tietoverkko on muodostanut helppokäyttöisen markkinointiympäristön, joka on synnyttänyt uudenlaisia markkinointimenetelmiä ja myös uudenlaisia ongelmia. Erityisesti sähköpostimainontaan liittyvien ongelmien on katsottu vaikuttavan myös jopa verkkokaupan kasvumahdollisuuksiin 28. Verkkokaupassa markkinointiin liittyvät menettelyt kietoutuvat usein läheisesti yhteen myös sopimuksen solmimiseen 23 Ks. esim. Mattila 2002: Eurostat Ks. United Nations 2005:40 Table VIII U.S. Census Bureau Esim. NAFTA:n (North American Free Trade Association) muodostama talousalue on väkiluvultaan suurempi kuin Euroopan unioni, mutta sitä ei voi laskea yhtenäiseksi talousalueeksi (Dickie 1999:1). 27 Nämä vaiheet on mahdollista jaotella monella tavalla. Tässä tutkimuksessa osittain hyödynnetään esim. Euroopan yhteisöjen komission käyttämää sähköisen liiketoimen vaiheiden luokittelua. Euroopan yhteisöjen komission mukaan em. vaiheita ovat ennen kaupankäyntiä tapahtuva vaihe, kaupankäyntitapahtumaan liittyvä vaihe ja kaupan syntymisen jälkeinen vaihe (Euroopan yhteisöjen komissio 2004 b:26 ja 229). 28 Ks. esim. Euroopan yhteisöjen komissio Press Release IP/05/210 ja tiedonanto 2004/28:8
20 20 liittyvien menettelyjen kanssa. Sopimusoikeuteen liittyvien kysymyksien ottaminen tutkimuksen kohteeksi liittyy kuitenkin siihen, että sopimusta voidaan yleensäkin pitää vaihdannan juridisena muotona 29. Myös verkkokaupassa sopimusoikeudelliset kysymykset muodostavat merkittävän osan kaupankäyntitapahtumaa 30. Sopimusoikeudellisista kysymyksistä tutkimuksessa perehdytään keskeisiin kuluttajan ja kauppiaan välisen verkkokaupan sopimuksen syntymiseen ja toteuttamiseen liittyviin sekä kaupan syntymisen jälkeisiin sopimusoikeudellisiin kysymyksiin. Tietosuojaan liittyvien kysymyksien ottaminen tutkimuksen kohteeksi liittyy siihen, että useisiin kaupankäyntimuotoihin ja erityisesti verkkokauppaan on mahdollista katsoa kuuluvan jossain määrin myös tietosuojaan liittyviä kysymyksiä. Verkkokaupassa näillä kysymyksillä on keskeinen merkitys, koska verkkokaupankäynnin edellytyksenä oleva tietotekniikka ja kansainvälinen tietoverkko tarjoavat uusia merkittäviä tiedonkeräys-, tiedonkäsittely- ja tiedonsiirtomahdollisuuksia, jotka aiheuttavat huomattavan riskin kuluttajien yksityisyyden kaventumisesta kaupankäynnin yhteydessä ja sen jälkeen 31. Tietosuojaan liittyvien kysymysten merkitystä korostaa myös se, että näiden riskien on katsottu vaikuttavan myös kuluttajien halukkuuteen ostaa tuotteita verkosta ja siten myös vaikuttavan verkkokaupan kasvumahdollisuuksiin 32. Tutkimuksessa valittua rajausta voi pitää melko laajaalaisena. Tosin myös muita useaan osa-alueeseen keskittyviä verkkokaupan sääntelyä koskevia väitöstutkimuksia on julkaistu viime aikoina 33. Toisaalta tässä tutkimuksessa laajasta rajauksesta on osittain seurauksena se, että tutkimuksessa ei ole mahdollista perehtyä täysin seikkaperäisesti tutkittaviin aiheisiin. Täten tämä tutkimus muodostuu osittain erilaiseksi kuin tutkimukset, joissa perehdytään pienempään osa-alueeseen syvällisemmin Ks. Tolonen 1988: Ks. myös Rahnasto 2002: Ks. Dickie 1999:55 ja katso myös yleisesti Ollila 2002:300 ja Poullet 2006: Ks. esim. TRUSTe Katso esim. Larsson (2002) ja Schaub (2004), jotka käsittelevät verkkokaupan kuluttajansuojaan liittyvää EU:n sääntelyä sekä Railas (2004), joka käsittelee lähinnä yritysten käymän kansainvälisen verkkokaupan sääntelyä. 34 Katso tällaisista viimeaikoina Pohjoismaissa julkaistuista väitöskirjoista esim. Østergaard (2003), joka käsittelee verkkokaupan kansainväliseen prosessi- ja yksityisoikeuteen liittyvien kysymyksien sääntelyä ja Enkvist-Gauffin (2006), joka käsittelee tietoverkon mahdollistamien uudenlaisien markkinointikeinojen sääntelyä.